龍眠操三章贈李元中  其二
作者：黄庭堅
朝代：宋

paragraphs: 螳臂美兮當車，蟹螯强兮鬭虎。
我觀兮上下四方，或錫予兮以大武。
金石兮水波，松栢兮雨霜。
有時女兮不春，我欲筮兮同牀。
筮告予以不好，予與居兮甚娬。
秦人同炙兮徒欺予，予和羹兮衆吐之。
南山霧兮楚氛，其在茲兮斗日月。
揚湯兮救暍，從子休兮龍眠之樾。